Jakob Arcadelt

Jakob Arcadelt (ca. 1504–1568) var en fransk-flamsk komponist, sanger og kapellmester fra renessansen.

Arcadelt var sentral i etableringen av madrigalen som seriøs kunstform og hans musikkhistoriske betydning hviler først og fremst på madrigalene og chansonsene (franske sanger). I tillegg til disse kortere stykkene skrev han også lengre verk som messer, motetter og annet. 

Som tekstunderlag til madrigalene brukte Arcadelt dikt av blant andre Petrarca, Giovanni Boccaccio, Jacopo Sannazzaro, Pietro Bembo og Michelangelo.

Arcadelt foretrakk firestemmige komposisjoner. Madrigalene er holdt i en klangfull homofon stil med en melodiøs diskantmelodi inspirert av den italienske frottola-sjangeren. Giovanni Pierluigi da Palestrina og Cipriano de Rore var påvirket av Arcadelts transparente stil. 

Musikken til Arcadelt ser ut til "ha vært populær blant hans samtidige, da mange av stykkene finnes i flere 1500-talls samleverk utgitt i Roma, Venezia og Paris. Den førtiende utgaven av hans først madrigalbok ble utgitt så seint som i 1654.

Kilder 
 «Jacques Arcadelt», britannica.com
 «ARCADELT JACQUES (1505 env.-1568)», universalis.fr
 «Arcadelt, Jakob», Meyers Konversations-Lexikon. 4. opplag, bind 1, Verlag des Bibliographischen Instituts, Leipzig/Wien 1885–1892, s. 765.

Referanser

Eksterne lenker 
 
 
 
 
 «Jakob (Giacomo) Arcadelt (um 1505 – nach 1544)», martinschlu.de

Renessansekomponister